
ДО

ПРЕДСЕДАТЕЛЯ НА

ОБЩИНСКИ СЪВЕТ
ГР. БУРГАС
ДОКЛАДНА  ЗАПИСКА

ОТ

ИНЖ. ЧАНКА  КОРАЛСКА – ЗАМЕСТНИК – КМЕТ  „СТРОИТЕЛСТВО,

ИНВЕСТИЦИИ  И  РЕГИОНАЛНО  РАЗВИТИЕ“

ОТНОСНО: Изменение на Подробен устройствен план - План за улична регулация на бул. „Янко Комитов“ в обхват от кръгово кръстовище с ул. „Проф. Яким Якимов“ до о.т. 83 и о.т. 752 по плана на ПЗ „Север", гр. Бургас, проектиране на нова улица за връзка с обслужваща улица „Арх. Георги Духтев“ при о.т.78 с нови о.т. 234 и 235 и изменение на Подробен устройствен план - План за регулация на УПИ ІI - 467, 468, 509, 570, 697, 698 в кв.6, УПИ IX-383 и УПИ IV-85 в кв.7 и УПИ X-329 в нов кв.5б, ПЗ „Север“, гр. Бургас
УВАЖАЕМИ ОБЩИНСКИ СЪВЕТНИЦИ,
Територията на бул. „Янко Комитов“ и прилежащите ѝ имоти, в обхват от кръгово кръстовище с ул. „Проф. Яким Якимов“ до о.т. 83 и о.т. 752, попада в Промишлена зона „Север“ на гр. Бургас, която е застроена в периода 1990 год. – 2010 год. и продължава да се развива активно и до сега. Комбинацията от доброто ѝ местоположението в близост до големите жилищни квартали и бързите и удобни транспортни връзки с града и с други промишлени зони, както и директната свързаност с основни транспортни артерии извеждащи към съседни населени места прави зоната предпочитана и наситена с представителства и складови-производствени бази на дребния и среден бизнес.

Правени са редица проекти през годините за благоустрояване и организация на движението и паркирането по булеварда в тази част, но не е реализиран нито един от тях в цялост. 

В началото на разглежданата зона се намират КАТ и Териториално статистическо бюро, който предполагат засилен трафик на хора и МПС. 

В разглежданата територия са реализирани множество складови и производствени бази, авторемонтни и други занаятчийски работилници, складове за хранителни продукти, представителства и офиси. Зоната е активна и се ползва интензивно, както от пешеходци, така и от автомобили, лекотоварни и тежкотоварни превозни средства.

Към настоящия момент не са осигурени достатъчен брой паркоместа за задоволяване нуждите на работещите и посещаващи институциите и базите граждани, не са реализирани и цялостни мероприятия по благоустрояване и озеленяване.

Налице е необходимост от обследване на уличната регулация и връзки с обслужващи улици, обособяване на паркоместа в съответствие с нормите за проектиране на паркинги в публичните пространства, включително и за хора с увреждания.

За разрешаването на значителния обществен проблем, свързан с липса на пешеходна и транспортна свързаност и недостатъчния брой паркоместа на територията на ПЗ Север, гр. Бургас и за осъществяване на инициативата на Община Бургас за благоустрояване, обновяване и оптимизиране на организацията на движение и паркирането на бул. „Янко Комитов“ в частта от кръговото кръстовище с ул. „Проф. Яким Якимов“ до о.т. 83 и о.т. 752 по плана на ПЗ „Север", гр. Бургас, възниква необходимостта от прецизиране на градоустройствените предвиждания за прилежащата територия и процедиране на проект за Изменение на Подробен устройствен план - План за улична регулация на бул. „Янко Комитов“ в обхват от кръгово кръстовище с ул. „Проф. Яким Якимов“ до о.т. 83 и о.т. 752 по плана на ПЗ „Север", гр. БУРГАС, проектиране на нова улица за връзка с обслужваща улица „Арх. Георги Духтев“ при о.т.78 с нови о.т. 234 и о.т. 235, с което се обособяват нови квартали 5 и 5А, изменение на Подробен устройствен план - План за регулация на УПИ ІI - 467, 468, 509, 570, 697, 698 в кв.6, УПИ IX-383 и УПИ IV-85 в кв.7 и УПИ X-329 в нов кв.5б, ПЗ „Север“, гр. Бургас. Така ще се осигури градоустройствена основа за реализиране на пътните платна и връзките между тях, като се осигури необходимият допълнителен габарит за обособяване на максимален брой нови паркоместа в остров между платната и се оптимизира организацията на автомобилното движението в двете посоки и връзките с складово-производствените бази с района.

Основният ПУП за комплекса е одобрен през 2006 год. и актуализиран на парче от тогава до сега.

С Решение №8/15.12.2006 год. на Общински съвет - Бургас е одобрен ПУП-ПУР на територията на ПЗ „Север“, с устройствено зониране, съгласно който имотите предмет на разработката попадат в устройствени зона Пп3 и Пп4, Пч1 и Пч3.

С Решение №16-9/30.08.2016 год. на Общински съвет-Бургас е разрешено изменение на ПУП-ПУР за прецизиране на обслужващи улици в кв. 2,3,4,5,7,8,9,10,11,12,36,47,48 и 60 по плана на ПЗ „Север“ и за територията между път I-6 „София-Бургас“, бул. „Проф. Я. Якимов“ и бул. „Янко Комитов“, в предвиденото разширение на строителните граници на гр. Бургас, за обособяване на нови квартали, инфраструктурни коридори и обслужващи улици, който е в процедура по одобряване.

Проектът за ИПУП е разрешен да бъде изработен с Решение по т.23 от Протокол № 22/25.03.2025 год. на Общински съвет Бургас.
С ИПУП се засягат ПИ с идентификатори 07079.604.63, 07079.603.133, 07079.603.107, 07079.603.154, 07079.603.155, 07079.604.11, 07079.604.12, 07079.603.67, 07079.603.134, 07079.603.135, 07079.604.389 /част от бивш ПИ 07079.604.6/, 07079.603.110, 07079.603.49, 07079.603.78 ,07079.603.211, 07079.603.81, 07079.603.82, 07079.603.89, 07079.603.14, 07079.603.84 и 07079.603.85 по КККР на гр. Бургас.

Имотите, засегнати от изменението на плана са общинска, държавна и частна собственост, като за частната собственост е необходимо да се проведе процедура по реда на ЗОС за придобиване на частите от имотите попадащи в улична регулация, в собственост на Община Бургас.
С настоящия проект за ИПУП при съобразяване с идейното геометричното решение по КТП на проекта, е предвидено следното:

· Изменение на уличната регулация на булеварда с цел привеждането ѝ в съответствие с действаща кадастрална карта и съществуващи огради на място при ПИ с идентификатори 07079.603.89, 07079.604.14. Изменение на част от уличната регулация на кръстовище при о.т.93, като същата се провежда по югозападната имотна граница на ПИ с ид. 07079.603.84 и се продължава действащата на улица с о.т.94-о.т.93, като това води и до изменение на уличнорегулационната линия на УПИ IV-85, кв.7, като същата се провежда по югозападната имотна граница на съответния му ПИ с ид. 07079.603.85.

· Изменение на част от северната, източната и югоизточната регулационни граници на УПИ II-467,468,509,570 697,698 в кв.6 /ПИ с ид. 07079.603.134/, като същите се провеждат по съществуващите на място огради и трафопост, като по този начин се запазва съществуващия вход за имота, и не се възпрепятства експлоатацията на сградите в него, и едновременно с това се осигурява възможност за провеждане на проектната улица и обвързването на територията в района за оптимална организация на движението към промишлените бази в района. УПИ се отрежда за ПИ с проектен идентификатор. Проектното предложение в тази си част е преработено във връзка с Възражение с вх. № 70-00-5196/13.06.2025 год., разгледано на заседание на ЕСУТ проведено на 06.08.2025 год. по т.5 от дневния ред, обявено е на заинтересованите лица и видно от Акт за резултатите от обявяване от 03.09.2025 год., по него не са постъпили възражения;

· Изменение на северната улична регулация между о.т.93 и о.т.92, с което в границите на ПИ с идентификатор 07079.603.154, 07079.603.155, 07079.603.107 се провежда нова улица за връзка с обслужваща улица „Арх. ГЕОРГИ ДУХТЕВ“ при о.т.78 с нови о.т. 234 и о.т. 235 при съобразяване с приет с Протокол № 24/02.10.2019г. по т.10 от дневния ред на ОЕСУТ Бургас ПУП-ПУР за прецизиране габарита на обслужващи улици в кв.2, 3, 4, 5, 7, 8, 9, 10, 11, 12, 36, 47, 48 и 60 по плана на ПЗ „Север“ и за територията между път І-6, бул. „Проф. Я. Якимов“ и бул. „Я. Комитов“, с корекцията, че западния тротоар се променя от 4м. на 2м. С това решение се обособяват нови квартали 5 и 5а по плана на ПЗ „Север“, гр. Бургас и се преномерират всички УПИ на територията им без да се изменят регулационните им граници. Във връзка с провеждането на новата улица се изменя и плана за регулация на УПИ X-329 и нов кв. 5б, като североизточната и северозападната му регулационни граници се провеждат по съответните им имотни граници на ПИ с ид. 07079.603.110 и УПИ се преномерира на УПИ XX-110.

· Изменение на плана за регулация на УПИ IX-383 в кв.7 /ПИ с ид. 07079.603.133/ и придаването му към уличната регулация като задънена улица с нови о.т.93а-о.т.93б и габарит 6,5м.;

· Изменение на осовите линии и създаване на нови осови точки в обхват от о.т.104 до о.т.83 и от о.т118 до о.т.752, във връзка с прецизиране на пътните платна и връзките между тях. Изменение на бордюрните линии съобразно проектното решение;

· В габарита на уличната регулация се обособяват острови за косо паркиране, което налага преместване на временните павилиони за авторемонтни и др. услуги на гражданите, изградени в ПИ 07079.604.11 и 07079.604.12 по КК и отчуждаването на имотите. За това проектно решение е постъпило Възражение с вх. № 94-01-22153/02.07.2025 год. от собствениците на ПИ с ид. 07079.604.11, което е разгледано на заседание на ЕСУТ проведено на 06.08.2025 год. по т.5 от дневния ред и не е уважено.

Проектът за ИПУП е разгледан на заседание на ОЕСУТ, проведено на 17.09.2025 год. и с решение обективирано в Протокол № 18/17.09.2025 год. по т.2 от дневния ред, е приет.
ИПУП е обявен на заинтересуваните собственици по реда на чл.128, ал.1 от ЗУТ, чрез обнародване на съобщение в Държавен вестник бр.45/03.06.2025 год. Видно от Акт за приключило обявяване от 04.07.2025 год. в законоустановения срок са постъпили 2 броя възражения. Възражение с вх. № 94-01-22153/02.07.2025 год. от собствениците на ПИ с ид. 07079.604.11, което е разгледано на заседание на ЕСУТ проведено на 06.08.2025 год. по т.5 от дневния ред и не е уважено. Проектното предложение изготвено във връзка с Възражение с вх. № 70-00-5196/13.06.2025 год., е обявено на заинтересованите лица и видно от Акт за резултатите от обявяване от 03.09.2025 год., по него не са постъпили възражения.
Представено е становище с изх. № ПД-3060/1/02.10.2025 год. на РИОСВ-Бургас, в което е указано, че за проекта не е необходимо провеждане на процедура по реда на глава втора от Наредбата за ОС.

Издадени са удостоверение за приемане на проект за изменение на КККР № 25-313783-16.10.2025 год. на СГКК - гр. Бургас и проект за изменение на КККР с проектни идентификатори.

Предвид гореизложеното и на основание чл.21, ал.1, т.8 и т.11 от ЗМСМА, чл.16а и чл.129, ал.1 от ЗУТ, във връзка с чл.134, ал.1, т.2 и ал.2, т.2 от ЗУТ и чл.21 от ЗОС, и като взех предвид становище с изх. № ПД-3060/1/02.10.2025 год. год. на РИОСВ-Бургас, удостоверение № 25-313783-16.10.2025 на СГКК - гр. Бургас, и решение на ОЕСУТ, изразено с Протокол № 18/17.09.2025 год. по т.2 от дневния ред на ОЕСУТ, акт за приключило обявяване от 04.07.2025 год., Протокол № 15/06.08.2025 год. по т.5 от дневния ред на ОЕСУТ и акт за резултатите от обявяване от 03.09.2025 год., предлагам Общински съвет Бургас да вземе следното:
Р Е Ш Е Н И Е:

На основание чл.21, ал.1, т.8 и т.11 от ЗМСМА, чл.16а и чл.129, ал.1 от ЗУТ, във връзка с чл.134, ал.1, т.2 и ал.2, т.2 от ЗУТ и чл.21 от ЗОС, Общински съвет Бургас одобрява Изменение на Подробен устройствен план - План за улична регулация на бул. „Янко Комитов“ в обхват от кръгово кръстовище с ул. „Проф. Яким Якимов“ до о.т. 83 и о.т. 752 по плана на ПЗ „Север", гр. Бургас, проектиране на нова улица за връзка с обслужваща улица „Арх. Георги Духтев“ при о.т.78 с нови о.т. 234 и 235, с което се обособяват нови квартали 5 и 5А, изменение на Подробен устройствен план - План за регулация на УПИ ІI - 467, 468, 509, 570, 697, 698 в кв.6, УПИ IX-383 и УПИ IV-85 в кв.7 и УПИ X-329 в нов кв.5б, ПЗ „СЕВЕР“, гр. БУРГАС.

 Решението да се изпрати в 7-дневен срок за обнародване в „Държавен вестник“ по реда на чл. 129, ал. 1 от Закона за устройство на територията.


 Решението подлежи на обжалване по реда на чл. 215, ал. 4 от ЗУТ чрез Общински съвет Бургас пред Административен съд - гр. Бургас в 30-дневен срок от обнародването му.
Приложения: Решение по т.23 от протокол № 22/25.03.2025 год. на Общински съвет Бургас; Възражение с вх. № 70-00-5196/13.06.2025 год. от „Лактос България“ ЕООД; Съобщение в Държавен вестник бр.45/03.06.2025 год. Възражение с вх. № 94-01-22153/02.07.2025 год. от К. С. С. и П. Н. П.; Акт за приключило обявяване от 04.07.2025 год.; Протокол № 15/06.08.2025 год. по т.5 от дневния ред на ОЕСУТ; Акт за резултатите от обявяване от 03.09.2025 год.; Протокол № 18/17.09.2025 год. по т.2 от дневния ред на ОЕСУТ; Становище с изх. № ПД-3060/1/02.10.2025 год. год. на РИОСВ-Бургас; Удостоверение № 25-313783-16.10.2025 на СГКК - гр. Бургас.
ИНЖ. ЧАНКА  КОРАЛСКА

Заместник кмет „Строителство,

инвестиции и регионално развитие“










